নাতি ইব্রাহিমের প্রথম ছবি ঠাকুমা শর্মিলার ‘না-পসন্দ’, তবু ইব্রাহিম-পলক প্রেমচর্চা থামেনি

ওয়েব ডেস্ক: সইফ আলি খান পুত্র ইব্রাহিম আলি খানের(Ibrahim Ali Khan) ছবি ‘নাদানিয়ান'(Nadaaniyan) গত মাসে মুক্তি পেয়েছে। এই ছবির মাধ্যমেই বলিউডে অভিষেক হয়েছে তার। তার চেহারা মুখের আদল অবিকল সইফ আলি খানের মতন। আর সেই জন্যই অনুরাগীদের তাকে নিয়ে বিশেষ আকর্ষণ। কিন্তু কেমন হয়েছে তার ছবি! দর্শকরা আদৌ কি সে ছবি দেখে খুশি! এই ছবিতে তার বিপরীতে ছিলেন শ্রীদেবীর কনিষ্ঠ কন্যা খুশি কাপুর(Khushi Kapoor)। ছবিটি পরিচালনা করেছেন শ্যাওনা গৌতম( Shauna Gautam)।

অনেকদিন ধরেই তাকে নিয়ে গুঞ্জন উড়ে বেড়াচ্ছে যে বলিউড অভিনেত্রী পলক তিওয়ারির(Palak Tiwari) সঙ্গে ইব্রাহিম নাকি সম্পর্কে রয়েছেন। পলক-ইব্রাহিম প্রেম অন্যান্য স্টারকিডদের প্রেম সম্পর্কের মত সংবাদের শিরোনামে উঠে এসেছে। যদিও এ ব্যাপারে ইব্রাহিম কখনোই মুখ খোলেননি।

আরও পড়ুন:৮৯ তেও জিমে ঘাম ঝরাচ্ছেন ‘অরিজিনাল হি-ম্যান’

প্রসঙ্গত, সইফপুত্র ইব্রাহিমকে বড় পর্দায় সুযোগ করে দিয়েছেন কারণ জোহর। তবে  বক্স অফিসে মুখ থুবড়ে পড়েছে ইব্রাহিমের প্রথম ছবি ‘নাদানিয়া’। অনেকেরই ধারণা  সুযোগ পেয়েও সে কাজে লাগাতে পারেনি। সোশ্যাল মিডিয়ায় তার অভিনয় দক্ষতা যথেষ্ট সমালোচনার মুখে পড়েছে।
এমনকি বর্ষিয়ান বলিউড অভিনেত্রী ইব্রাহিমের ঠাকুমা(Grand Mother) শর্মিলা ঠাকুরেরও(Sharmila Tagore) পছন্দ হয়নি এ ছবি। শর্মিল ঠাকুর সারা আলি খান নিয়ে উচ্ছ্বসিত হলেও ইব্রাহিমের ছবি ‘পছন্দ হয়নি’ বলে মত প্রকাশ করেছেন।

প্রসঙ্গত, বহু বছর পর শর্মিলা ঠাকুরের বাংলা ছবি ‘পুরাতন’ সম্প্রতি মুক্তি পেয়েছে। যা নিয়ে বাঙালি দর্শকদের যথেষ্ট আকর্ষণ রয়েছে।

নিজের ছবি সম্পর্কে ঠাকুমার প্রতিক্রিয়া জানতে পেরে ইব্রাহিম বলেছেন ‘আমি জানি ঠাকুমা আমার ছবি দেখেছেন। তার খুব ভালো লাগেনি। আসলে ব্যাপারটা আগের মতন নেই। সবকিছু এত সহজ নয়! তিনি একজন বিরাট মাপের অভিনেত্রী। আমাদের ওপর সব সময় একটা চাপ থাকবে। আমার বাবার ওপরেও তার ছিল।’

‘নাদানিয়ান’ দর্শকদের আশা পূরণ করতে না পারলেও পলক-ইব্রাহিম প্রেমচর্চা কিন্তু থামেনি।ছবি ফ্লপ,প্রেমচর্চা থামেন! এর আগে পলক ও তার মা এই গুঞ্জন মিথ্যে বলে দাবি করেছিলেন। যদিও এ ব্যাপারে ইব্রাহিম তার প্রতিক্রিয়া জানায়নি। এবার ইব্রাহিম তার নীরবতা ভেঙে এক সাক্ষাৎকারে বলেছেন, ‘পলক আমার ভালো বন্ধু। ও খুব মিষ্টি মেয়ে। আমার ভালো লাগে। ব্যাস এটুকুই’।
এর আগে ইব্রাহিম-পলক বেশ কিছু ছবি সোশ্যাল মিডিয়া ছড়িয়ে পড়েছিল। তখনো পলক বলেছিল ‘এটা শুধুই বন্ধুত্ব। একসঙ্গে ঘুরতে বেরিয়েছিলাম তখন ছবি তোলা হয়েছে। আমাদের সঙ্গে আরও অনেকে ছিলেন।’
‘রোজি: দ্য স্যাফরন চ্যাপটার’ সিনেমার মাধ্যমে বলিউডে পা রাখেন পলক তিওয়ারি। হরর-থ্রিলার ঘরানার এই সিনেমা পরিচালনা করেন বিশাল মিশ্রা। তা ছাড়াও সালমান খানের ‘কিসি কা ভাই কিসি কি জান’ সিনেমায় দেখা যায় পলককে।